Robbie Williams

Robert Peter Williams (født 13. februar 1974 i Stoke-on-Trent) er en britisk sanger og låtskriver. Han vokste opp i Stoke-on-Trent i Staffordshire. Han var først medlem av det svært populære boybandet Take That, men sluttet i 1995 til fordel for en særdeles suksessfull solokarriere. I Høsten 2009 gjenoppsto Take That med Robbie Williams, frem til 2014. Robbie Williams har kontrakt med plateselskapet EMI.
Hans første solosingel var en coverlåt av George Michaels «Freedom '90» i 1996, som oppnådde en annenplass på de britiske hitlistene. Denne singelen ble fulgt opp av albumet Life Thru a Lens og singlene «Old Before I Die», «Lazy Days» og «South of the Border». Singelen «South of the Border» nådde ikke høyere enn en 18.-plass i England, og albumet hadde på det tidspunktet ikke solgt mer enn 33 000 eksemplarer. Williams' solokarriere ble dermed av mange ansett for å være over, også fordi Robbie Williams på det tidspunktet slet med både rus- og alkoholproblemer. Så ble den fjerde singelen fra debutalbumet lansert, balladen «Angels». Den gikk rett til topps på hitlistene og førte til at Life Thru a Lens gikk fra 33 000 til over 2,4 millioner solgte eksemplarer i England alene og per dags dato er det 58. mest solgte albumet i England noensinne.
Det ryktes at Robbie Williams og hans eks-låtskriver Guy Chambers nå går inn i et samarbeid igjen, med tanke på albumet som kommer ut etter Let's Swing Again. Albumet som kommer ut etter hans andre swingalbum, har ikke fått noe navn ennå. Det eneste Robbie Williams og media har kommet ut med er at «det er et gitarbasert album, men det er heller ikke over-rocka» og at albumet skal produseres av Mark Ronson, som også produserte noen sanger på Rudebox.
I 2010 giftet Robbie Williams seg med den amerikanske skuespilleren Ayda Field. Paret har fire barn sammen.


== Diskografi ==
Life Thru a Lens (1997)
I've Been Expecting You (1998)
The Ego has landed (1999, bare i USA)
Sing When You're Winning (2000)
Swing When You're Winning (2001)
Escapology (2002)
Live at Knebworth (2003)
Greatest Hits (2004)
Intensive Care (2005)
Rudebox (2006)
Reality Killed The Video Star (november 2009)
Shame – singel med Gary Barlow (oktober 2010)
In And Out Of Consciousness: The Greatest Hits 1990-2010
Take the Crown (2012)
Swings Both Ways (2013)
The days.ft avicii (2014)
The Heavy Entertainment Show (2016)


== Referanser ==


== Eksterne lenker ==
(en) Offisielt nettsted 
(en) Robbie Williams – kategori av bilder, video eller lyd på Commons 
(en) Robbie Williams – galleri av bilder, video eller lyd på Commons 
(en) Robbie Williams på Internet Movie Database 
(sv) Robbie Williams i Svensk Filmdatabas 
(da) Robbie Williams på Scope 
(fr) Robbie Williams på Allociné 
(en) Robbie Williams på AllMovie 
(en) Robbie Williams hos The Movie Database 
(en) Robbie Williams på Apple Music 
(en) Robbie Williams på Discogs 
(en) Robbie Williams på MusicBrainz 
(en) Robbie Williams på SoundCloud 
(en) Robbie Williams på Spotify 
(en) Robbie Williams på Songkick 
(en) Robbie Williams på Last.fm 
(en) Robbie Williams på Genius — sangtekster 
(en) Robbie Williams på AllMusic 
Robbie Williams på Twitter 
Robbie Williams på Facebook 
Robbie Williams på Instagram 
(en) Robbie Williams på YouTube 
Robbie Williams på Myspace